**Iepazīšanās ar kokvilnas vai līdzīgu šķiedru audumu**

**virsmas dizaina tehnikām**

Nodarbību vadītāja interjera dizainere, vizuālās mākslas pedagoģe un rokdarbniece **Tija Vīksna**.

Nodarbības paredzētas cilvēkiem bez priekšzināšanām. Šī kursa ietvarā iespējams apgūt tehnikas un iemaņas, kā sagatavot audumu kolekciju tekstilmozaīkai vai apdrukāt gatavus tekstil-izstrādājumus.

**Nodarbību plāns:**

1. nodarbība – **Auduma apdruka** – Toņu paletes izveide audumu kolekcijai. Dizaina skices un linogriezuma izgatavošana. *Drukas izmēģinājumi un 4 vai vairāku nelielu paraudziņu (Charm Pack izmērs 12,5x12,5 cm) izgatavošana.*
2. nodarbība – **Auduma apdruka** – Stāstījums par klājoša raksta izveides pamatprincipiem. Linogriezuma izgatavošana un druka uz kokvilnas auduma. *Atbilstoši dizaina sarežģītībai, 2-4 Fat Eighth (puse no Fat Quarter, ~23x28 cm) izmēra paraugu izgatavošana.*
3. nodarbība – **Auduma apdruka** – Druka un gleznojums uz kokvilnas auduma, izmantojot dažādus drukas un apgleznošanas paņēmienus un instrumentus. *Atbilstoši dizaina sarežģītībai, 4 vai vairāk Fat Eighth (puse no Fat Quarter, ~23x28 cm) izmēra paraugu izgatavošana.*
4. nodarbība – **Auduma balināšana** – Trafaretu un citu tehnisku paņēmienu, un dažādu balināšanas līdzekļu izmantošana uz krāsaina auduma. Balināšanas kombinēšana ar citām auduma virsmas dizaina tehnikām. *Atbilstoši dizaina sarežģītībai, 4 vai vairāk Fat Eighth (puse no Fat Quarter, ~23x28 cm) izmēra paraugu izgatavošana.*
5. nodarbība – **Auduma marmorēšana** – Kokvilnas auduma virsmas dizains, izmantojot dažādus marmorēšanas paņēmienus. *Atbilstoši dizaina sarežģītībai, 4 vai vairāk Fat Eighth (puse no Fat Quarter, ~23x28 cm) vai līdzīga izmēra paraugu izgatavošana.*
6. nodarbība – **Auduma batika** – Sietās, locītās un cauršūtās (*shibori)* batikastehnikas pamatveidi. *Atbilstoši dizaina sarežģītībai, 4 vai vairāk Fat Quarter (~55x45 cm) izmēra paraugu izgatavošana.*
7. nodarbība – **Auduma batika** – karstā vaska batika uz kokvilnas auduma. *Atbilstoši dizaina sarežģītībai, 2 vai vairāk Fat Quarter (~55x45 cm) izmēra paraugu izgatavošana.*
8. nodarbība – **Sietspiede uz auduma** – sietspiede, izmatojot gatavus neliela izmēra sietus. Izgatavoto audumu paraugu pārskats un refleksija par kursā apgūto. *Atbilstoši dizaina sarežģītībai, 4 vai vairāk Fat Quarter (~55x45 cm) izmēra paraugu izgatavošana.*

Ja kursa sākumā izdarīta izvēle veidot tekstilmozaīkai izmantojamus audumus un apmeklētas visas nodarbības, tad, kursu pabeidzot, būs iegūta kolekcija, kurā būs vismaz 28 dažādi auduma dizaini izvēlētajā krāsu gammā, kas kopā veidos gandrīz 3,5 m2 auduma.

**Nodarbību norises vieta** **Tukuma novada Slampes pagasta «Strēlniekos»** vienu reizi mēnesī, mācību gada garumā, sākums 09.2022. plkst....., nodarbības ilgums 4h (**konkrēts datums un laiks tiks precizēts**)

**Maksa** par vienu nodarbību EUR 27,00

* cenā iekļauti visi nodarbībās izmantotie materiāli:
* apmaksa tiek veikta pirms katras nodarbības;
* apliecība par kursa beigšanu tiek izsniegta, ja nodarbību apmeklējums ir 80%.

**Iepriekš pieteikties** pa tālruni 27013139, vai e-pastu: latvietespurs@gmail.com